
ŠAKIŲ RAJONO SAVIVALDYBĖS  TARYBA

SPRENDIMAS

DĖL UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ VADOVO 2009 METŲ ATASKAITOS
2010 m. balandžio 29 d. Nr. T-115
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 19 p. ir rajono savivaldybės tarybos 2009 m. vasario 26 d. sprendimu Nr. T-31 patvirtinto rajono savivaldybės tarybos veiklos reglamento 82.19.3 p., nusprendžia,


pritarti uždarosios akcinės bendrovės „Šakių autobusų parkas“ vadovo 2009 metų ataskaitai (metiniam pranešimui) (pridedama).
Meras





Juozas Bertašius

Uždaroji akcinė bendrovė „Šakių autobusų parkas“

174273897, Aušros g. 3, Šakiai LT-71121

METINIS PRANEŠIMAS

2009 m.

1. Įmonės būklės, veiklos vykdymo ir plėtros apžvalga, pagrindinių rizikos rūšių ir neapibrėžtumų  apibūdinimas

Uždaroji akcinė bendrovė „Šakių autobusų parkas” įregistruota 1992 m. sausio 9 d. rejestro Nr.  SP UAB 95–8. Tuo metu bendrovei suteiktas „Šakių valstybinis autobusų parkas“ statusas. 1995 m. rugpjūčio mėn. 19 d. įmonė reorganizuota į Specialios paskirties uždarąją akcinę bendrovę „Šakių autobusų parkas“. 2004 metais Specialios paskirties statusas panaikintas. Bendrovės steigėjas – Šakių rajono savivaldybė yra visų akcijų savininkė. Įstatinio kapitalo dydis 1 299 800 Lt.

Bendrovė vykdo tokią veiklą:


-Keleivių vežimas autobusais mieste ir priemiestyje;


-Papildomoji ir pagalbinė transporto veikla; 


-Nekilnojamojo turto, priklausančio nuosavybės ar kita teise, išnuomojimas;


-Variklinių transporto priemonių techninė priežiūra ir remontas; 


Pagrindinė veikla – keleivių pervežimai bei kitos su tuo susijusios paslaugos fiziniams ir juridiniams asmenims vietinio ir tolimojo susisiekimo maršrutais. Ataskaitiniu laikotarpiu buvo aptarnaujami 6 tolimojo susisiekimo maršrutai, 43 vietinio susisiekimo maršrutai, 2 specialūs maršrutai. Keleivių pervežimui naudojama 30 autobusų. 

Įmonė dirba sudėtingomis rinkos sąlygomis, veikiama bendrų šalies ekonomikos dėsnių. Energetinių resursų brangimas, keleivių skaičiaus mažėjimas, mokesčių sistemos pasikeitimas (lengvatinio 5 procentų pridėtinės vertės mokesčio keleivių pervežimo paslaugai panaikinimas ir jo didinimas) apsprendžia įmonės veiklos rezultatą. Jei dar 2006 metais bendrovės veikla buvo pelninga (gauta 7,0 tūkst.  Lt pelno), tai 2007 metais bendrovė patyrė 122,3 tūkst. Lt nuostolį, 2008 metais- 41,0 tūkst. Lt nuostolį, 2009 metais – 128,6 Lt nuostolį. Panaikinus pridėtinės vertės mokesčio lengvatą keleivių pervežimui, paslauga nuo 2009 metų pradžios pabrango 14 procentų. Nuo 2009 metų rugsėjo 1 d. pridėtinės vertės mokesčiui padidėjus dar 2 procentais – paslaugos kainos dėl konkurencijos nebuvo didinamos. Savivaldybės tarybos 2009 m. vasario 26 d. sprendimu Nr. T- 69 nustatytas keleivių vežimo maksimalus dydis vietinio susisiekimo maršrutais - 32 centai (su PVM) už 1 keleivio kilometrą. Tolimojo susisiekimo maršrutuose Valstybinė kainų ir energetikos komisija 2008 m. spalio 20 d. patvirtino maksimalų 31 cento (su PVM) tarifą. Bendrovė, atsižvelgdama į kitų rinkos dalyvių taikomas paslaugos kainas, taiko diferencijuotus tarifus. Vietinio susisiekimo maršrutuose nuo 29 centų  (su PVM) iki 32 centų (su PVM), tolimojo susisiekimo maršrutuose nuo 22 centų (su PVM) iki 25 centų (su PVM). Netaikomi maksimalūs leidžiami paslaugos kainos dydžiai dėl kelių priežasčių: mažėjantis gyventojų mokumas, lengvųjų automobilių skaičiaus didėjimas (gyventojas rinksis kelionę nuosavu automobiliu), bendrovė dažnai negali konkuruoti su privačiais vežėjais, didžiųjų miestų autobusų parkais, apsirūpinusiais naujesne, techniškai patikimesne technika.
          Keleivių pervežimo paslaugos brangimas tiesiogiai sąlygoja ir pervežamų keleivių skaičių: 

UAB „Šakių autobusų parkas“ pervežtų keleivių skaičius 2006-2009 m. (tūkst. kel.)

	Maršrutai
	2006 m.
	2007 m. 
	2008 m. 
	2009 m. 
	2009 m. lyginant su 2006 m. + -
	Struktūra, %

	Tolimojo susisiekimo maršrutai
	205,3
	207,4
	208,1
	172,8
	-32,5
	32,2

	Vietinio susisiekimo maršrutai:
	453,8
	420,4
	375,6
	335,6
	-118,2
	62,5

	  iš to skaičiaus mokinių    pavėžėjimas
	244,9
	233,0
	216,8
	207,6
	-37,3
	38,6

	Užsakomieji ir specialus reisas
	33,3
	30,8
	24,9
	28,8
	-4,5
	5,3

	Iš viso
	692,4
	658,6
	608,6
	537,2
	-155,2
	100,0

          2. Finansinių ir nefinansinių veiklos rezultatų analizė

Bendros įmonės pajamos ataskaitiniais metais sudarė  3 345 950 Lt, sąnaudos -3 474 561 Lt. Ataskaitiniais metais įmonė patyrė 128 611 Lt nuostolį. 2009 m. pajamos iš keleivių pervežimo, įskaitant kompensaciją, sudarė 2 635 669 Lt ir lyginant su 2008 m., šios pajamos sumažėjo 351 855 Lt. Pajamų sumažėjimui didžiausią įtaką turėjo aukščiau minėto Pridėtinės vertės mokesčio įstatymo pakeitimai. 

 Pajamų iš keleivių pervežimo dydį  lemia ne tik keleivių pervežimo tarifo didinimas, bet ir savivaldybės tarybos priimti sprendimai. 2008 metų kovo 27 d. savivaldybės tarybos sprendimu Nr. T-97 patvirtinti visuomei būtini vietinio reguliaraus susisiekimo maršrutai, kuriuos aptarnauti įpareigota bendrovė. 2008 m. balandžio 1 d. pasirašyta maršrutų aptarnavimo ir nuostolių, susidariusių aptarnaujant šiuos maršrutus, kompensavimo sutartis, pagal kurią autobusų parkui kiekvieną mėnesį kompensuojami patirti nuostoliai, susidarę dėl visuomenei teikiamų būtinų keleivių vežimo vietinio (priemiestinio) reguliaraus susisiekimo autobusų maršrutais paslaugų.

3. Aplinka ir personalo klausimai

3.1. Ekonominės sąlygos.

Įmonės veiklą sunkina tai, jog techninė bazė fiziškai ir moraliai nusidėvėjusi. Autobusai dažnai genda, prarandamos pajamos, didėja remonto sąnaudos. Keleiviai noriau renkasi kitų vežėjų naujesnius, komfortabilesnius autobusus. 2009 m. bendrovė įsigijo 2 autobusus:  1996 m. gamybos 24 vietų Hyundai markės  ir 1998 m. gamybos Mersedes  Benz markės autobusą.

UAB „Šakių autobusų parkas“ naudojami autobusai

	Autobuso charakteristika
	Talpa
	Skaičius
	Sruktūra, %

	Pagal talpą
	Nuo 14 iki 30 vietų
	11
	34,4

	
	Nuo 30 iki 40 vietų
	12
	37,5

	
	Nuo 40 iki 50 vietų
	8
	25,0

	
	Nuo 50 iki 60 vietų
	1
	3,1

	Pagal pagaminimo metus
	Iki 5 metų
	1
	3,1

	
	Nuo 6 iki 10 metų
	4
	12,5

	
	Nuo 11 iki 15 metų
	10
	31,3

	
	Daugiau nei 15 metų
	17
	53,1

UAB „Šakių autobusų parkas“ naudojami autobusai

Įmonės veiklai neigiamos įtakos turi mažėjantis keleivių srautas, trumpas važiavimo atstumas, didėjančios pervežimo sąnaudos.

3.2. Politinė aplinka.

Esant konkurencijai su kitais parkais ir privačiais vežėjais, taikomas diferencijuotas tarifas.

3.3. Techniniai ir technologiniai veiksniai.

Ilgalaikio nematerialaus turto įsigijimo savikaina ataskaitiniais metais nepasikeitė ir yra 16 949 Lt.  Nematerialaus turto amortizacija 2009 metais sudarė 1 814 Lt, likutinė vertė – 1 427 Lt. Įmonės veikloje naudojamas ir visiškai amortizuotas ilgalaikis nematerialus turtas.

Ilgalaikis materialus turtas

Įmonės veikloje naudojamas nusidėvėjęs ilgalaikis materialus turtas:

Ilgalaikis materialus turtas


Įsigijimo savikaina

transporto priemonės


764857,36 Lt

pastatai ir statiniai



159430,66 Lt

kiti įrengimai



  11822,00 Lt

kita įranga


                      152462,03 Lt

kiti įrankiai



    5667,55 Lt

Ilgalaikio materialaus turto nusidėvėjimas 2009 metais padidėjo 257 957 Lt. Likutinė ilgalaikio materialaus turto vertė finansinių metų pabaigoje sudarė  961 420  Lt.

3.4. Ekologiniai veiksniai.

Bendrovės gamybinių teršalų pobūdį ir kiekius lemia transporto priemonės, kurios naudoja dujas, benziną ir dyzelinį kurą. Kitos žaliavos kaip liuminisencinės lempos, tepalo filtrai, padangos ir kitos žaliavos turinčios poveikį aplinkai yra išvežamos utilizacijai. Lėšos, skiriamos aplinkos apsaugai nėra reikšmingos, baudų už aplinkos teršimą įmonei netenka mokėti.

3.5. Personalas

Bendrovės ūkinę veiklą finansiniais metais panaikinus valdybą, organizavo ir vykdė  bendrovės vadovas - direktorius. Bendrovės valdymo personalą be direktoriaus sudaro 8 darbuotojai: techninio skyriaus viršininkas, kuris yra ir direktoriaus pavaduotojas, vyr. buhalterė, ekonomistė, dvi apskaitos darbuotojos,  eksploatacijos skyriaus viršininkas bei eismo saugumo ir saugaus darbo inžinierius, sekretorė-kadrų inspektorė-kasininkė.

3.6  Kitos svarbios sąlygos

Taupant lėšas, moksleivių vasaros atostogų metu bei švenčių dienomis dauguma maršrutų nutraukiami. Nedarbo dienomis maršrutų aptarnavimui parenkami autobusai su mažesnėmis sąnaudomis (kuro, nusidėvėjimo ir kt.).

4.  Metinės finansinės ataskaitos

Bendros įmonės pajamos įskaitant priemiesčio nuostolių kompensaciją ataskaitiniais metais sudarė 3 345 950  Lt, kai tuo tarpu sąnaudos pajamų uždirbimui - 3 474 561. Lt. Ataskaitinių metų rezultatas - 128 611 Lt nuostolis. 2009 m. pajamos iš keleivių pervežimo įskaitant kompensaciją sudarė 2 635 669 Lt, lyginant su 2008 m. šios pajamos sumažėjo 351 855 Lt. 

Įmonės veiklos rezultatus didele dalimi lemia pajamos už mokinių vežimą į mokyklas ir atgal. 2009 metais pajamos už moksleivių vežimą siekė 559 382 Lt. 2008 metais šių pajamų gauta 484 542 Lt. Šios pajamos padidėjo 74 840 Lt. Pajamų padidėjimą lėmė tai, kad moksleiviai važiavo didesnį atstumą, nors pervežamų moksleivių skaičius (2009 m. - 207 571, 2008 m. - 216 848) sumažėjo 9 277 arba 4 ℅. Moksleivių sumažėjimą lėmė tai, kad rajone kas metai mažėja moksleivių skaičius, įsigyjama vis daugiau mokyklinių „ geltonųjų“ autobusiukų.

2009 metais lengvatinių keleivių priemiesčio maršrutais pervežta 53 948 arba 8 ℅  mažiau lyginant su 2008 m. (58 958). Ataskaitiniais metais keleivių priemiesčio maršrutais  pervežta ( 335,6 tūkst.) 39,9 tūkst. arba 11 ℅ mažiau lyginant su 2008 m. (375,5 tūkst.). Pajamų  iš tolimojo susisiekimo  maršrutų  gauta 1 534 028 Lt , patirta 1 732 167 Lt sąnaudų. Nuostolis sudarė 198 139 Lt. Tolimojo susisiekimo  maršrutais pervežta keleivių 35,2 tūkst.(172,8) mažiau, lyginant su 2008 m. (208,0 tūkst.).

Pajamos iš kitos veiklos ataskaitiniais metais sudarė 204 521 Lt. Didžiausia dalis pajamų gauta iš specialaus ir užsakomųjų  reisų -140 138 Lt. Iš spec. reiso UAB „Fleming baldai“-93 975 Lt ir UAB „Eglėšakis“- 11847 Lt.  Lyginant su 2008 m. šios pajamos padidėjo 3 744 Lt. Pajamos iš patalpų nuomos (9 003 Lt) lyginant su 2008 m. (8 761 Lt) padidėjo 242 Lt. Bendros kitos veiklos pajamos (stovėjimo aikštelės, metalo laužas ir kt.) ataskaitiniais metais lyginant su 2008 m. (50 984 Lt) padidėjo 4 396 Lt.

Svarbus  rodiklis įmonės veiklos rezultatui  yra degalų kainų pokyčiai. 2009 m. degalų sąnaudos sudarė 819 119 Lt, 2008 m. 1153 429 Lt. Degalų sąnaudos sumažėjo 334 310 Lt. Vidutinė dyzelio pirkimo kaina ataskaitiniais metais -2,87 Lt /l (su PVM) arba 19 ℅ mažesnė nei 2008 metais (3,56 Lt/l). Vidutinė dujų pirkimo kaina 2009 metais 1,53 Lt/l, arba 9 ℅ pigiau negu 2008 m. (1,69Lt/l). Siekiant sumažinti degalų sąnaudas, buvo peržiūrėtos ir sumažintos naudojamų degalų normos.  Degalų sąnaudos keleivių pervežimo savikainoje sudaro  29,3 ℅.

Darbo užmokesčio sąnaudų mažėjimui  įtakos didele dalimi turi pajamų rinkimas. Juo mažiau surenkama pajamų, tuo mažiau priskaitoma darbo užmokesčio. Ataskaitiniais metais peržiūrėtos ir pakoreguotos vairuotojų  darbo valandos,  sumažinti priedai, pertvarkytas autobusų plovėjos darbo laikas, atsisakant naktinių darbo valandų. Vidutinis įmonės darbo užmokestis 2009 metais sudarė  -1 747 Lt, kai tuo tarpu 2008 metais – 1 723 Lt. Autobusų vairuotojų – konduktorių, vairuotojų -  konduktorių –šaltkalvių 2009 metais 1 839 Lt, 2008 metais 1964 Lt  arba sumažėjo  125 Lt.

Darbo užmokesčio su priskaitytais socialinio draudimo mokesčiais sąnaudos keleivių pervežimo savikainoje  lyginant su 2008 metais sumažėjo 27 626 Lt, darbuotojų skaičius sumažėjo nuo 73 - 2008 metais iki 70 - 2009 metais.

Veiklos sąnaudose didžiausią dalį - 149 981 Lt sudaro remonto sąnaudos, įvertinant draudimo įmonės gautas lėšas už draudiminius autoįvykius – 9 995 Lt,  palyginus su 2008 metais remonto sąnaudos sumažėjo 19 926 Lt. Įvairios kitos sąnaudos didėjo dėl 2004 m. autoįvykio, kai   Bendrovė pagal teismo sprendimą turėjo atlyginti nukentėjusiam asmeniui 63 274 Lt bei su tuo susijusios teismo  išlaidos, apmokėjimas advokatams.

Atsargų likučiai 2009 metais, lyginant su 2008 metais, padidėjo 105 996 Lt ir ataskaitinio laikotarpio pabaigoje buvo 284 757 Lt. Padidėjimą lėmė metų pabaigoje įsigyto kuro  atsargos. Atsargos buvo įsigytos atsižvelgiant į prognozuojamas didėjimo linkme kainas.

Nuosavo kapitalo vertė ataskaitiniu laikotarpiu dėl patirto nuostolio sumažėjo 128 611 Lt, ilgalaikiai įsipareigojimai dėl 2009 metais grąžintos paskolos dalies sumažėjo 50 000 Lt, dėl priskaičiuotų atostogų kaupimų (61 261 Lt), padidėjo su darbo santykiais susiję įsipareigojimai.

5. Savos akcijos

Bendrovė savų akcijų neturi.

6. Filialai ir atstovybės

Filialų ir atstovybių uždaroji akcinė bendrovė neturi.

7. Svarbūs įvykiai

Panaikintas Kauno miesto apylinkės teismo hipotekos skyriuje 2007 m. įregistruotas turto areštas.

8.Veiklos planai ir prognozės

Pagrindine ir svarbiausia  bendrovės užduotimi išlieka vietinio ir tolimojo susisiekimo maršrutų optimizavimas, t.y. keleivių srautų analizė, tuščios ridos mažinimas, autobusų laikymas privačiose vairuotojų – konduktorių valdose, vairuotojų – konduktorių paieška didesnio gyventojų tankumo ir potencialių keleivių teritorijose, optimalaus vairuotojų – konduktorių skaičiaus ir jų darbo laiko nustatymas (tai padėtų išvengti darbo poilsio dienomis ir viršvalandinio darbo), priemiestinio susisiekimo maršrutų skaičiaus mažinimas moksleivių vasaros ir kitų atostogų metu, ekonomiškiausių autobusų skyrimas didžiausios ridos maršrutų aptarnavimui, ekonomiškesnių autobusų įsigijimas, palaipsniui atsisakant didelės talpos neekonomiškų autobusų. Didelis dėmesys bus ir toliau bus skiriamas ieškant būdų didinti  pajamas iš užsakomųjų reisų, t.y., šių paslaugų viešinimas, potencialių klientų paieška. Be to, numatoma pasirašyti vairavimo klasės nuomos sutartį, teikti nesudėtingų remonto darbų paslaugas įmonėms ir pavieniams asmenims. 

Direktorius 



Tomas Povilaitis

